Lohusalu sadam
Lohusalu sadam (sadama kood: EE LSL) asub Lohusalus, Lohusalu lahe läänekaldal, Lohusalu poolsaare idarannikul. Sadama geograafilised koordinaadid on 59° 24′ 9″ N, 24° 12′ 17″ E. Sadama territoorium hõlmab 29 800 m2 maa-ala ja 67 000 m2 veeala. Sadamas on 7 kaid üldpikkusega 339 m. Suurim sügavus kai ääres on 2,5 m. Suurim võimalik laev: pikkus 20 m, laius 5 m, süvis 2 m. Sadamas asub arhitekt Jaak Huimerindi poolt projekteeritud, 1995. aastal valminud Lohusalu sadamahoone. Kogu kompleks sai nurgakivi sügisel 1993.